
Na šta se misli u 125. ajetu sure El-Bekare: “I Ibrahimu i Ismailu smo naredili: ‘Hram Moj očistite za one koji ga budu obilazili, koji budu tu boravili i koji budu molitvu obavljali.” Da li se misli na čišćenje od neke fizičke nečistoće (prašine ili slično) ili se odnosi na čišćenje Hrama od kipova ili nečega drugoga što utiče na duhovnu nečistoću?


* 
* 
* 
* 
* 
* 
* 

 
Koja vrsta čišćenja Hrama je naređena u Ibrahimu i Ismailu?

Tumačeći taj dio ajeta, imam Nesefi kaže da im je bilo naređeno čišćenje Hrama od kipova (kumira), prljavština i nečistoća.  

Isto spominje i šejh Sa’di: „Naređeno im je čišćenje Hrama od širka, nevjerovanja, griješenja, nečistoća i prljavština.“  

Šejh Usejmin kaže da se misli i na fizičku (materijalnu) i na duhovnu nečistoću.  

Ibnul-Dževzi u svome tefsiru spominje jednu zapitanost, a to je: Kako da im se naredi čišćenje Hrama, ako Hram još nije bio sagrađen?  

On spominje dva odgovora: Ako je bio Hram, naređeno im je izbacivanje kumira, a ako nije bio, naređeno im je da ga sagrade čistog.


